Dan izlaska iz ormara
<s>Dan izlaska iz ormara ili Coming Out Day [ˈkʌmɪŋ aʊt deɪ] (engl.), međunarodni dan osvješćivanja građanstva koji se obilježava 11. oktobra svake godine radi odavanja priznanja članovima LGBTQ+ zajednice.</s><s>Proces izlaska iz ormara ili coming outa uključuje samootkrivanje seksualne orijentacije i/ili rodnog identiteta neke osobe.</s>

<s>Historija</s>

<s>Dan izlaska iz ormara, National Coming Out Day (NCOD), pokrenuli su 1988. godine Robert Eichberg, psiholog iz Novog Meksika i osnivač radionice osobnog rasta The Experience, i Jean O'Leary, otvoreni gej i politički vođa iz Los Angelesa i tadašnji načelnik Advokatâ za nacionalna prava gejeva.</s><s>Za datum je odabran 11. oktobra zato što je tada padala prva obljetnica Nacionalnog marša na Washington za prava lezbijki i gejeva održana 1987.</s>

<s>Inicijalno administriran iz zapadnoholivudskih ureda Advokatâ za nacionalna prava gejeva, prvi NCOD popratilo je osamnaest država, a nacionalni mediji pokrivali su događaj.</s><s>Druge godine sjedište NCOD-a preseljeno je u Santa Fe u Novom Meksiku, a tada je učestvovanje zabilježila 21 država.</s><s>Nakon što su mediji 1990. poduprli projekt, NCOD je obilježilo svih 50 država, a proslavi se pridružilo i sedam drugih zemalja.</s><s>Kako je sudjelovanje raslo, tako je 1990.</s><s>NCOD udružio svoje napore s Kampanjom za prava čovjeka.</s>

<s>Obilježavanje</s>

<s>Dan izlaska iz ormara obilježava se svake godine radi proslave izlaska iz ormara i radi podizanja svijesti o LGBTQ+ zajednici i pokretu za građanska prava.</s><s>Praznik se obilježava na vrlo razne načine: od skupova i parada do informativnih ploča na javnim mjestima.</s><s>Učesnici često nose simbole ponosa kao što su ružičasti trokuti i dugine zastave.</s>

<s>Dan izlaska iz ormara obilježava se u mnogim zemljama, uključujući Australiju, Hrvatsku, Kanadu, Nizozemsku, Novi Zeland, Njemačku, Poljsku, Švicarsku i Ujedinjeno Kraljevstvo.</s><s>U Sjedinjenim Državama Kampanja za prava čovjeka pokriva događaje u vezi s NCOD-om pod okriljem svojeg Nacionalnog projekta izlaska iz ormara (National Coming Out Project), nudeći resurse LGBTQ+ pojedincima, parovima, roditeljima i djeci, kao i straight prijateljima i rodbini, radi promicanja svijesti o LGBTQ+ obiteljima koje žive iskrenim i otvorenim životima.</s><s>Candace Gingrich postala je izvjestiteljica NCOD-a u aprilu 1995.</s>

<s>Vidi još</s>

<s>Dan šutnje, obilježava se u aprilu
 LGBT prava u SAD-u
 Mattachine Society
 Međunarodni dan borbe protiv homofobije, bifobije i transfobije, obilježava se 17. maja
 Mjesec LGBT historije
 Nacionalni marš jednakosti, 11. oktobra 2009.</s><s>Saveznički tjedan, obilježava se u oktobru</s>

<s>Referencije</s>

<s>Eksterni linkovi</s>

<s>National Coming Out Day  (SAD)
 National Coming Out Day (Švicarska)
 RUComingOut – Priče o izlascima iz ormara iz realnog života</s>

<s>Praznici
LGBT u Sjedinjenim Američkim Državama</s>

